EkBass/fiwiki-20250220-pages-articles huggingface dataset:
Teruyuki Moniwa

Teruyuki Moniwa () (s. 8. syyskuuta 1981) on japanilainen jalkapalloilija, joka on edustanut pitkään FC Tokyota ja Cerezo Osakaa. Ennen sitä hän pelasi 2. divisioonassa Bellmare Hiratsuka -joukkueessa ja oli yksi joukkueen parhaista puolustajista, mutta joukkue myi hänet rahapulan takia FC Tokyoon. Moniwa oli osa Japanin olympiajoukkuetta vuonna 2004, joka putosi ensimmäisellä kierroksella sijoittuen neljänneksi B-lohkossa. Makoto Tanakan loukkaantumisen jälkeen hänet kutsuttiin maajoukkueeseen Saksan MM-kisoihin 2006, joissa hän pääsi kentälle vain vaihtopelaajana yhden ottelun lopulla. == Tilastot == Japanin maajoukkueessa Vuodet ottelut maalit 2003 2 0 2004 1 0 2005 4 1 2006 2 0 Yhteensä 9 1 == Lähteet == == Aiheesta muualla == *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1981 syntyneet Luokka:Elävät henkilöt
Ikneumoni

Ikneumoni eli egyptinmungo (Herpestes ichneumon) on laajalle levinnyt mangustilaji, joka on tunnettu myös nimillä faaraorotta ja egyptinmangusti. Sen nimi tulee kreikan "jäljittäjää" tarkoittavasta sanasta, sillä niitä käytettiin muinaisessa Egyptissä jäljittämään tuhoeläimiä asumuksissa. == Koko ja ulkonäkö == Ikneumoni on kissaa vähän isompi, ja sen notkea ruumis tuo mieleen näätäeläimet. Aikuinen painaa noin 3,5 kiloa ja on häntineen noin metrin mittainen. Sen turkki on yleisväriltään kiiltävän harmaa, mutta hännän kärki on musta. == Levinneisyys == Ikneumoni elää Etelä-Espanjan metsissä, Portugalissa, Lähi-idässä ja suuressa osassa Afrikkaa lukuun ottamatta Saharaa, Afrikan sarvea, Keski- ja Lounais-Afrikan metsäalueita ja eteläisen Afrikan sisämaata. Lajia on aiemmin istutettu Madagaskarille, josta se on kuitenkin mahdollisesti jo hävinnyt. Myös Espanjan ja Portugalin populaatioiden arvellaan olevan istutettuja. Laji jaetaan levinneisyysalueellaan yhteentoista eri alalajiin. == Elintavat == Ikneumoni on yksineläjä, joka liikkuu lähinnä päivisin. == Lähteet == == Aiheesta muualla == *Laji.fi: Egyptinmungo (Herpestes ichneumon) *ITIS: Herpestes ichneumon *Animal Diversity Web *Pherobase: Semiochemicals of Herpestes ichneumon, the Egyptian mongoose Luokka:Mangustit
Vitalianus

Vitalianus (n. 600 Segni, Campania, Italia – 27. tammikuuta 672) oli paavina 30. heinäkuuta 657 – 27. tammikuuta 672.Hanska 2005: 318. Hän jatkoi edeltäjänsä paavi Eugeniuksen linjaa ylläpitää suhteita Konstantinopoliin huolimatta monoteletismin aiheuttamasta skismasta, aikana, jolloin Konstans II ja Konstantinos IV olivat Bysantin keisareina. Hän muun muassa vihki Theodoros Tarsoslaisen Canterburyn arkkipiispaksi Englantiin vuonna 668.The Book of Saints: 570.Vitalianus, Tietosanakirja. Osa 10, palsta 1402. Tietosanakirja- osakeyhtiö 1919 (Lähde monotelesimiongelmalle) Pyhimykseksi julistetun Vitalianuksen muistopäivää vietetään hänen kuolinpäivänsä mukaan 27. tammikuuta. ==Lähteet== * * ===Viitteet=== Luokka:Paavit Luokka:Italialaiset pyhimykset Luokka:Syntymävuosi tuntematon Luokka:Vuonna 672 kuolleet
Yūichi Komano

Yūichi Komano (, s. 25. heinäkuuta 1981 Kainan, Wakayaman prefektuuri, Japani) on japanilainen jalkapalloilija, joka on edustanut pitkään Sanfrecce Hiroshimaa ja Júbilo Iwataa. Komano oli osa Japanin olympiajoukkuetta vuonna 2004, missä se putosi ensimmäisellä kierroksella sijoittuen neljänneksi B-lohkossa. Hän kuului maajoukkueeseen Saksan MM-kisoissa 2006 ja pelasi kokonaan Japanin ensimmäisen alkulohko-ottelun Australiaa vastaan. == Tilastot == Japanin maajoukkueessa Vuodet ottelut maalit 2005 5 0 2006 10 0 2007 12 0 2008 13 0 2009 9 0 2010 11 0 2011 7 1 2012 5 0 2013 6 0 Yhteensä 78 1 == Lähteet == == Aiheesta muualla == *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1981 syntyneet Luokka:Elävät henkilöt
Lavajärvi

Lavajärvi on kylä Hämeenkyrön kunnassa Pirkanmaan maakunnassa. Kylä sijaitsee samannimisen järven etelärannalla, noin 13 kilometrin päässä kuntakeskuksesta itään ja noin 30 kilometrin päässä Tampereelta. Oikorata Tampere–Seinäjoki kulkee kylän itäpuolitse. Järven rannalla sijaitsevat Lavajärven ja Komin kylät ovat muotoutuneet yhtenäiseksi kyläalueeksi erillisten kyläkoulujen lakkauttamisen ja yhteisen peruskoulun perustamisen jälkeen. ==Aiheesta muualla== *Lavajärven–Komin kyläyhdistys * Komi, Lavajärvi ja Hämeenkyrö *
Lavajärvi (täsmennyssivu)

Lavajärvi voi tarkoittaa seuraavia maantieteellisiä kohteita: * Lavajärvi, kylä Hämeenkyrössä. * Lavajärvi, järvi Hämeenkyrössä. * Lavajärvi, järvi Kihniöllä. * Lavajärvi, järvi Kuusamossa. * Lavajärvi, järvi Lapin kunnassa Raumalla. * Lavajärvi, järvi Ylikiimingissä Oulussa. * Lavajärvi, järvi Raumalla. * Lavajärvi, järvi Rovaniemellä. * Lavajärvi, järvi Suomussalmella. Luokka:Järvien täsmennyssivut
Danijel Ljuboja

Danijel Ljuboja (, s. 4. syyskuuta 1978 Vinkovci, Jugoslavia) on serbialainen jalkapalloilija. Ljuboja pelaa hyökkääjänä. Hänellä on ollut sopimus vuodesta 2004 Paris Saint-Germainin kanssa, mutta on pelannut lainasopimuksella VfB Stuttgartissa elokuussa 2005. Huhtikuussa 2006 hän solmi kolmevuotisen sopimuksen Stuttgartin kanssa . Ammattilaisurallaan Ljuboja ei ole pelannut koskaan kotimaansa sarjoissa. Ljuboja aloitti ammattilaisena FC Sochaux'ssa kaudella 1998/1999. Kahden kauden aikana hän pelasi 62 ottelua, joissa teki 21 maalia. Kaudet 2000-2004 Ljuboja oli Stasbourgissa, jossa hän teki 34 maalia 121 ottelussa, mukaan lukien kaksi maalia kahdessa UEFA Cupin ottelussa kaudella 2001/2002. 2004/2005 Ljuboja pelasi 42 liigaottelua PSG:ssä ja teki seitsemän maalia. Hän pelasi myös viidessä Mestarien liigan ottelussa kaudella 2004/2005. Ljuboja kuuluu Serbia ja Montenegron jalkapallomaajoukkueeseen ja pelaa vuoden 2006 MM-kisoissa. == Lähteet == == Aiheesta muualla == * Danijel Ljuboja (90minut.pl) Luokka:Serbialaiset jalkapalloilijat Luokka:Serbiamontenegrolaiset jalkapalloilijat Luokka:Vuonna 1978 syntyneet Luokka:Elävät henkilöt
Filippus (vastapaavi)

Vastapaavi Filippus korvasi vastapaavi Konstantinus II:ta yhden päivän ajan 31. heinäkuuta 768. Lyhyen virkakautensa jälkeen Filippus palasi luostariinsa. Hän oli lyhimpään hallinnut historiallinen ja laajemmin tunnustettu vastapaavi. Luokka:Vastapaavit
Conker

Conker (the Squirrel) on Rarewaren kehittämä oravahahmo. Conker esiintyi ensimmäisen kerran Nintendo 64 -konsolilla pelissä Diddy Kong Racing. Conker oli pääosassa peleissä Conker's Pocket Tales (Game Boy Color) ja Conker's Bad Fur Day (Nintendo 64). Conker's Bad Fur Dayn piti alun perin olla Raren muiden pelien, Banjo-Kazooien ja Donkey Kong 64:n, tyylinen koko perheen toimintaseikkailu, mutta pelin Conker's Quest julkaisu viivästyi ja lopulta peliin päätettiin sisällyttää runsaasti roisia huumoria ja muuta aikuisille suunnattua sisältöä. Conker palasi Xboxille, Microsoftin ostettua Rarewaren, pelissä Conker: Live & Reloaded. Peli oli uusintaversio Conker's Bad Fur Day -pelistä uusilla grafiikoilla ja nettipelimahdollisuudella. == Aiheesta muualla == * Conkerin viralliset sivut Luokka:Donkey Kong -pelisarjan hahmot Luokka:Kuvitteelliset eläimet Luokka:Kuvitteelliset palkkasoturit en:List of Conker characters#Conker the Squirrel
Arne Friedrich

Arne Friedrich (s. 29. toukokuuta 1979 Bad Oeynhausen, Nordrhein-Westfalen, Saksa) on saksalainen entinen jalkapalloilija ja nykyinen valmentaja. == Pelaajaura == Friedrich aloitti jalkapallouransa kuusivuotiaana FC Bad Oeynhausenissä vuonna 1985. Sen jälkeen hänen tiensä vei neljän joukkueen kautta Bundesliiga-seura DSC Arminia Bielefeldiin vuonna 2000. Hyvien otteiden ansiosta suuremmat saksalaisseurat kiinnostuivat hänestä vuonna 2002 ja hän siirtyi Hertha BSC:ään Berliinissä. Samana vuonna Friedrich sai kutsun myös maajoukkueeseen, jossa hän teki ensiesiintymisensä 21. elokuuta Bulgariaa vastaan. Kaudeksi 2010–2011 hän siirtyi VfL Wolfsburgiin. Wolfsburgissa Friedrich pelasi ainoastaan 15 ottelua, kunnes siirtyi kaudeksi 2012–2013 MLS- liigan Chicago Fireen. Siellä hän pelasi 23 ottelua ja teki niissä yhden maalin. Friedrich lopetti uransa kesällä 2013.http://www.chicago- fire.com/news/2013/06/chicago-fire-defender-arne-friedrich-announces- retirement http://www.mlssoccer.com/news/article/2013/06/23/chicago-fire- defender-arne-friedrich-announces-retirement-professional-socce Vuonna 2006 Friedrich valittiin edustamaan Saksan joukkuetta jalkapallon MM-kilpailuihin 2006. Hän pelasi vuonna 2011 päättyneellä maajoukkueurallaan 82 ottelua ja teki niissä yhden maalin. == Valmennusura == Friedrich aloitti valmentamisen vuonna 2014. Hän toimii Saksan alle 18-vuotiaiden maajoukkueen apuvalmentajana.https://www.sport1.de/fussball/dfb- team/2014/08/newspage_944020 == Lähteet == * Arne Friedrichin viralliset kotisivut === Viitteet === == Aiheesta muualla == Luokka:Saksalaiset jalkapalloilijat Luokka:Vuonna 1979 syntyneet Luokka:Elävät henkilöt
Robert Huth

Robert Huth (s. 18. elokuuta 1984 Itä-Berliini, Itä-Saksa) on saksalainen jalkapalloilija, joka pelasi ammattilaisena vuosina 2002–2018. Hän voitti Englannin Valioliigan mestaruuden kaksi kertaa Chelseassa ja kerran Leicester Cityssä. Hän on 191 senttimetriä pitkä ja pelipaikaltaan puolustaja.. Huth tunnettiin erittäin lujista potkuistaan. Huth siirtyi 1. FC Union Berlinin alle 17-vuotiaiden joukkueesta vapaalla siirrolla Chelsean alle 18-vuotiaisiin tammikuussa 2001. Vuotta myöhemmin hän liittyi Chelsean edustusjoukkueeseen, jossa pelasi ensimmäisen ottelunsa toukokuussa 2002. Hän pelasi Chelsean mestaruuskausilla yksitoista ottelua 2004–2005 ja kolmetoista ottelua 2005–2006. Kaikkiaan hän pelasi Chelseassa 43 valioliigaottelua. Huth siirtyi runsaan kuuden miljoonan punnan siirtosummalla Middlesbroughiin elokuussa 2006. Hän pelasi seuraavan kolmen kauden aikana 49 valioliigaottelua. Middlesbroughin pudottua mestaruussarjaan hän siirtyi elokuussa 2009 vajaalla viidellä miljoonalla punnalla valioliigan Stoke Cityyn. Huth pelasi Stokessa yhteensä 149 valioliigaottelua. Hän pelasi myös FA Cupin loppuottelussa 2011 Stoken hävitessä Manchester Citylle. Hän siirtyi helmikuussa 2015 lainalle Leicester Cityyn, johon siirtyi vakituisesti vajaan kolmen miljoonan punnan siirtosummalla seuraavana kesänä. Hän pelasi Leicesterin mestaruuteen päättyneellä kaudella 2015–2016 kaikkiaan 35 valioliigaottelua, joissa teki kolme maalia. Seuraavalla kaudella hän pelasi 33 liigaottelua, joissa teki kaksi maalia, sekä kahdeksan ottelua Mestarien liigassa. Syyskauden 2017 hän kårsi nilkkavammasta, eikä pelannut koko kaudella ykkösjoukkueessa. Hän lopetti uransa kesällä 2018. Huth teki ensimmäisen maaotteluesiintymisensä Saksan jalkapallomaajoukkueessa vuonna 2004. Hän pelasi Saksan kaikki viisi ottelua Maanosaliittojen cupissa 2005. Hän pääsi maajoukkueen mukana Saksan MM-kotikisoihin 2006, joissa pelasi Saksan voittoisan ottelun Ecuadoria vastaan. Tämän jälkeen hän pelasi maajoukkueessa vain kaksi ystävyysottelua 2009. Yhteensä hän pelasi 19 maaottelua. == Lähteet == Luokka:Saksalaiset jalkapalloilijat Luokka:Vuonna 1984 syntyneet Luokka:Elävät henkilöt
Yasuhito Endō

Yasuhito Endō (, s. 28. tammikuuta 1980 Kagoshima, Kagoshiman prefektuuri, Japani) on japanilainen jalkapalloilija, joka on pitkään pelannut Gamba Osaka -joukkueessa J-leaguessa. Hän on monipuolinen keskikentän hyökkääjä ja toimii yleensä puolustavana pelaajana keskikentällä. Endo on vuodesta 2003 alkaen pelannut Japanin maajoukkueessa Endō on noussut avainpelaajaksi keskikentän puolustajana, jossa hänen puolustus- ja hyökkäyskykynsä on arvostettua. Hän on myös hyvin tärkeä syöttelijä ja vapaapotkujen antaja. == Ura == Endō oli mukana nuorten MM-kisoissa 1999, kun Japani saavutti hopeaa hävittyään loppuottelussa Espanjalle. Aikuisten MM-kisoissa 2006 hän jäi vaihtopelaajaksi. MM-kisoissa 2010 hän teki vapaapotkulla maalin alkulohko- ottelussa Tanskaa vastaan; Japani voitti ottelun 3-1. Vuonna 2011 Endōsta tuli ensimmäinen J-Leaguen pelaaja, joka oli nimetty yhdeksän kertaa J-Leaguen tähdistöjoukkueeseen. Vuonna 2009 hänet nimettiin vuoden aasialaiseksi pelaajaksi. == Tilastot == Japanin maajoukkueessa Vuodet ottelut maalit 2002 1 0 2003 11 1 2004 16 2 2005 8 0 2006 8 0 2007 13 1 2008 16 3 2009 12 0 2010 15 2 2011 13 0 2012 11 1 2013 16 2 2014 8 2 2015 4 1 Yhteensä 152 15 == Lähteet == == Aiheesta muualla == *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1980 syntyneet Luokka:Elävät henkilöt
Lamu (Siikalatva)

thumb|250px|Lamun kylä on Vähä-Lamujärven rannalla. Näkymä museotieltä. Lamu on kylä Siikalatvan kunnassa. Se sijaitsee kunnan eteläosassa, ja oli aiemmin jo lakkautetun Piippolan kunnan kylä. Kylä sijaitsee Vähä-Lamujärven länsirannalla noin 15 kilometrin päässä Piippolan taajamasta eteläkaakkoon ja noin 12 kilometrin päässä Pyhännältä länteen. Lamulla on perustettu hirsisiä mökkejä, saunoja ja aittoja valmistava Salvos Finland Oy, joka muutti vuonna 2011 Pyhännän kuntaan uusiin tehdastiloihin. Alueen tärkeimmät kulkuväylät ovat kylän lähistöllä kulkeva valtatie 28 sekä pohjoisempi kantatie 88 sekä kylän läpi kulkeva historiallisesti arvokas valtatie 8000 (Saviselkä–Piippola- tie). ==Lähteet== == Aiheesta muualla == * Lamun kylän kotisivut Luokka:Piippolan kylät
Koumbi Saleh

Koumbi Saleh tai Kumbi oli muinaisen Ghanan kuningaskunnan hallinnollinen keskus. Se sijaitsee nykyisen Mauritanian alueella 322 kilometriä Malin pääkaupungista Bamakosta pohjoiseen. Koumbi Saleh perustettiin 300-luvulla. Kaupunki kukoisti 800–1200-luvuilla ja vauraimmillaan se oli ennen vuotta 1240, jolloin se oli Länsi-Afrikan suurin kaupunki. Suurimmillaan kaupungissa arvioidaan olleen 15 000 – 20 000 asukasta.Insoll, s. 228. Koumbi Saleh oli jaettu kahteen osaa, kuninkaalliseen asuinalueeseen ja muslimikaupunkiin. Muslimikaupunki oli hyvin tiheään asuttu, ja se peitti 2,5 neliökilometrin alueen. Soninkien asuttama kuninkaallinen kaupunki sijaitsi noin kymmenen kilometrin päästä muslimikaupungista.Appiah & Gates, s. 18. Kaupungin pohjakaava oli melko säännöllinen, ja sen rakennukset olivat monikerroksisia. Alueelta on löydetty myös 46 metriä pitkä ja 23 metriä leveä moskeija, joka mihrabin perusteella on rakennettu kolme kertaa uudestaan 900–1400-lukujen aikana. Lähteiden perusteella almoravidiberberit tuhosivat Koumbi Salehin kuninkaallisen kaupungin vuonna 1076. Almoravidit saattoivat tuoda samalla muslimihallinnon Ghanan kuningaskuntaan. Koumbi Salehin muslimikaupunki jatkoi eloaan, vaikka sossohallitsija Soumaoro Kanté valtasi sen 1203. Malin hallitsija Sundiata Keïta tuhosi kaupungin 1240. Sen rauniot löydettiin 1913. == Lähteet == * * === Viitteet === Luokka:Hodh Charguin alue Luokka:Mauritanian historia
Tsuneyasu Miyamoto

Tsuneyasu Miyamoto () (s. 7. helmikuuta 1977 Osaka, Japani) on japanilainen jalkapalloilija, joka on kotimaansa Gamba Osakan ja Vissel Koben lisäksi edustanut Itävallan Bundesliigan FC Red Bull Salzburgia. Aiemmin hän pelasi Kongou FC -joukkueessa. Hän on myös ollut maajoukkueen kapteeni. Miyamoto pelasi Doshishan yliopiston sekä Ikunon lukion joukkueissa ennen ammattilaisuraa. Miyamoto pelasi nuorten maailmanmestaruuskilpailuissa vuonna 1997 ja vuoden 2000 jalkapallon olympiaturnauksessa. Saksan MM-kisoissa 2006 hän pelasi täyden ajan Japanin kahdessa ensimmäisessä alkulohko-ottelussa mutta sai molemmissa varoituksen ja joutui pelikiellon vuoksi jäämään pois joukkueen viimeisestä ottelusta. == Tilastot == Japanin maajoukkueessa Vuodet ottelut maalit 2000 2 0 2001 3 0 2002 11 0 2003 10 0 2004 19 2 2005 15 1 2006 11 0 Yhteensä 71 3 == Lähteet == == Aiheesta muualla == *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1977 syntyneet Luokka:Elävät henkilöt
Dioscorus

Dioscorus ( k. 530) oli Aleksandriassa syntynyt kirkonmies, josta tuli vastapaavi. Hän oli alun perin Aleksandrian kirkon diakoni, ja hänet otettiin Rooman papiston riveihin, ja johtamistaitonsa ansiosta hän sai pian huomattavan aseman Rooman kirkossa. Paavi Symmachus lähetti hänet Ravennaan, ja myöhemmin hän palveli paavi Hormisdaksen apocrisiariuksena eli legaatina Justinianuksen hovissa Konstantinopolissa. Felix IV:n paaviuden aikana hänestä tuli Bysantin puolueen tunnustettu johtohahmo. Tämä puolue vastusti kilpailevan goottilaisen ryhmän kasvavaa vaikutusvaltaa. Dioscorus oli mahdollisesti myös vajaan kuukauden ajan laillinen paavi, sillä hän oli Bonifacius II:n vastaehdokkaana, mutta kuoli 22 päivää valintansa jälkeen vuonna 530. Hänen virkakautensa alkoi 22. syyskuuta ja loppui 14. lokakuuta 530. == Lähteet == Luokka:Vuonna 530 kuolleet Luokka:Vastapaavit Luokka:Paavit
HDI-Arena

HDI-Arena, tunnettu myös nimellä Niedersachsenstadion, aiemmalta nimeltään AWD-Arena, on jalkapallostadion Saksassa, Hannoverin kaupungissa. Se on Bundesliiga-seura Hannover 96:n kotistadion, ja sinne mahtuu 49 951 katsojaa. Vuosina 1952–1954 stadionin rakennustöistä vastasivat arkkitehdit Heinz Goesmann ja Richard Konwiarz. Stadionin kunnostus vuoden 2006 jalkapallon MM- kisoja varten aloitettiin vuonna 2003, ja kunnostustyöt valmistuivat vuotta myöhemmin. Noin 65 miljoonaa euroa maksanutta kunnostamista rahoitettiin muun muassa myymällä stadionin nimioikeudet finanssipalveluita tarjoavalle AWD AG:lle. Vuonna 2013 nimioikeudet myytiin seitsemäksi vuodeksi vakuutusyhtiö HDI:lle. Jalkapallon MM-kilpailuissa vuonna 2006 stadionia kutsuttiin FIFA WM- Stadion Hannoveriksi, koska AWD ei kuulunut FIFAn virallisiin yhteistyökumppaneihin. Stadionilla pelattiin viisi ottelua, joista neljä oli alkusarjan otteluita ja yksi ensimmäisen pudotuspelikierroksen ottelu Espanja–Ranska. ==Lähteet== ==Aiheesta muualla== *AWD-Arenan virallinen sivusto Luokka:Saksan jalkapallostadionit Luokka:Hannoverin urheilu Luokka:Hannoverin rakennukset ja rakennelmat
Ali Daei

Ali Daei (علی دایی, s. 21. maaliskuuta 1969 Ardabīl) on iranilainen jalkapallovalmentaja ja entinen hyökkääjä. Vuodesta 2017 lähtien hän on toiminut Saipan päävalmentajana. Daei piti aiemmin hallussaan tehtyjen maajoukkuemaalien maailmanennätystä. Hän teki pelaajaurallaan yhteensä 108 maalia Iranin maajoukkueelle (aiempien tilastojen mukaan 109 maalia). == Ura pelaajana == Ali Daei oli Iranin jalkapallomaajoukkueen kapteeni ja vuosina 1996 (22 maalia) sekä 2004 (17 maalia) vuoden aikana eniten maaleja kansainvälisissä otteluissa maaleja tehnyt pelaaja. 17\. marraskuuta 2004 Ali Daei teki Laosia vastaan MM-karsintapeleissä neljä maalia, saavuttaen yhteensä 102 tehtyä maajoukkuemaalia. Näin hänestä tuli ensimmäinen miespelaaja, joka maajoukkueessa on tehnyt yli sata maalia. Ali Daei pelasi uransa aikana 148 maaottelua, joissa hän teki 108 maalia. Hän on maailman kymmenen eniten maaotteluita pelanneen pelaajan joukossa. Vuonna 1999 Ali Daei valittiin vuoden aasialaiseksi jalkapalloilijaksi. Daei päätti maajoukkueuransa vuoden 2006 MM-kilpailuissa, joissa hän joukkueensa kapteenina pelasi täydet minuutit alkulohko-otteluissa Meksikoa ja Angolaa vastaan. == Ura valmentajana == Peliuransa jälkeen Daei on toiminut valmentajana iranilaisseura Saipassa. Maaliskuussa 2008 hän siirtyi Iranin jalkapallomaajoukkueen päävalmentajaksi. Ali Daei named new Iran football coach Joulukuussa 2008 saksalainen Erich Rutemöller nimettiin hänen apuvalmentajakseen MM2010-projektin ajaksi. Rutemöller berät Daei Iranin MM-karsinnat lähtivät huonosti liikkeelle, ja joukkue oli neljäntenä omassa karsintalohkossaan maaliskuun lopussa. Huonojen esitysten takia Daei sai potkut Saudi-Arabialle kärsityn tappion jälkeen.Iranin päävalmentajalle kenkää Daei loukkaantui vakavasti auto- onnettomuudessa 17. maaliskuuta 2012 palatessaan Rah Sahanin vierasottelusta Isfahanista Teheraniin. Ali Daei nach Unfall außer Lebensgefahr == Lähteet == Luokka:Iranilaiset jalkapalloilijat Luokka:Vuonna 1969 syntyneet Luokka:Elävät henkilöt
Yōichi Doi

Yōichi Doi (, s. 25. heinäkuuta 1973 Kumamoto, Kumamoton prefektuuri, Japani) on japanilainen jalkapalloilija. Hänen pelipaikkansa on maalivahti.Guardian Stats Centre - Yoichi Doi Facts. Viitattu 4. heinäkuuta 2013 ==Tilastot== Japanin maajoukkueessa Vuodet ottelut maalit 2004 2 0 2005 2 0 Yhteensä 4 0 == Lähteet == *National Football Teams *Japan National Football Team Database === Viitteet === Luokka:Japanilaiset jalkapallomaalivahdit Luokka:Vuonna 1973 syntyneet Luokka:Elävät henkilöt
Novi Sad

Novi Sad (, , ; ) on Serbiassa Vojvodinan autonomisen alueen pääkaupunki, joka sijaitsee Tonavan rannalla. Kaupungissa oli vuoden 2011 väestönlaskennassa noin 231 800 asukasta. Kaupungin teollisuus tuottaa esimerkiksi elintarvikkeita, tekstiilejä ja öljyjä. Novi Sadissa sijaitsee vuonna 1960 perustettu yliopisto, taideakademia ja kansallisteatteri. == Historia == Alueella on ollut asutusta jo kivikaudella. Ensimmäisellä vuosisadalla roomalaiset rakensivat alueelle linnakkeen nimeltä Cusum, joka oli osa silloista Pannonian provinssia. Ennen 1700-lukua Novi Sad oli pieni kalastajakylä, mutta myöhemmin siitä tuli serbialaisen kulttuurin keskus Itävallassa. == Kaupungin nähtävyyksiä == Petrovaradin sa mosta.jpg|Petrovaradinin linnoitus Панорама Нови-Сада.JPG|Varadinin silta Gradska kuca u Novom Sadu.jpg|Novi Sadin kaupungintalo Zupna crkva Imena Marijinog.jpg|Novi Sadin Vapauden aukio Serbia-0296 - Serbian National Theatre.jpg|Serbian Kansallisteatteri Novi Sad, Christian Adventist Church.jpg|Kristillinen adventistikirkko Novi Sadissa Католичка црква имена Маријиног и споменик Светозару Милетићу у Новом Саду.jpg|Roomalaiskatolinen Marian nimen kirkko ja Svetozar Miletićin patsas Jezero u dunavskom parku.jpg|Tonavapuisto Novi Sadin keskustassa Gallery of Matica Srpska building.jpg|Matica Srpska -galleria Nacionalni park Fruška gora.jpg|Fruška goran kansallispuisto == Lähteet == == Aiheesta muualla == * Novi Sadin sillat *
Akrotírinlahti

Akrotírinlahti (, ) on lahti Välimeressä Kyproksen saaren etelärannikolla. Sen pohjoisrannikolla sijaitsee Limassolin kaupunki. Lahden länsirannikon muodostaa Akrotírin niemi, jolla sijaitsee Yhdistyneen kuningaskunnan tukikohta Akrotíri. Luokka:Kyproksen lahdet Luokka:Välimeren lahdet
Virtain rautatieasema

Virtain rautatieasema on entinen liikennepaikka Suomen rataverkolla Virtain kaupungissa Pirkanmaan maakunnassa. Liikennepaikka sijaitsee Haapamäki–Pori- radan lakkautetulla osuudella Haapamäki–Kihniö. Jo ennen rautatien tuloa paikkakunnalle Virtain kirkonkylä sijaitsi liikenteellisesti hyvällä paikalla maanteiden ja vesireittien risteyksessä. Rautatie linjattiin kilometrin päähän Virtain kirkolta pohjoiseen. Asemarakennus on valmistunut vuonna 1936. Se rakennettiin samoin Thure Hellströmin piirustuksin kuin samalla rataosalla sijaitsevat Kankaanpään ja Parkanon (nykyisen Kairokosken) rautatieasemat. Uudella rautatiellä ei kuitenkaan enää ollut niin suurta vaikutusta asutuskeskusten kehittymiseen kuin vanhoilla pääradoilla. Vaikka Virtain kunta sai kauppalan- ja kaupunkioikeudet 1970-luvulla, siitä ei muodostunut kovin merkittävää asutus- ja teollisuuskeskusta.Jussi Iltanen: Suomen rautatieliikennepaikat (2. painos), s. 198. Helsinki: Karttakeskus, 2010. Liikenne Virroille alkoi vuonna 1937 ja päättyi vuonna 1985, kun osuudet Haapamäki–Kihniö ja Ruosniemi–Kankaanpää lakkautettiin kannattamattomina. Henkilöliikenne päättyi jo vuonna 1981; tämän jälkeen Virrat oli radan lakkauttamiseen saakka ainoa miehitetty liikennepaikka Parkanon ja Haapamäen välillä. Rataosan lakkauttamisen jälkeen Virroille tuotiin vanhoja höyryvetureita romutettaviksi. Vuonna 1989 kokeiltiin ensimmäisen kerran museojunaliikennettä hylätyllä rataosalla ja vuosina 1992–1995 kulki museojunia säännöllisesti Haapamäeltä Virroille. Ratayhteys Virtain asemalta länteen katkesi, kun maantien ylittänyt rautatiesilta purettiin. Rautatiesillan paikalla on nykyisin kaareva kevytrakenteinen puusilta moottorikelkkailijoita varten. Nykyisin Virtain kaupungin omistama asemarakennus on asuinkäytössä. Virtain rautatieasemalla oli kolme junaliikenteen käytössä olevaa raidetta. Liikenteenohjauksen turvalaitteina olivat kampiasetinlaite, siipiopastimet sekä kaasuvalolla toimivat esiopastimet. Virtain ratapihan raiteista vain ensimmäinen raide näyttäisi olevan ehjä kantatie 65:n ylitykseen asti. Muut raiteet on joko leikattu poikki tai jääneet ratapihan takana olevan puutavaran kuormausalueen alle. ==Lähteet== Luokka:Virtain rautatieliikennepaikat Luokka:Pirkanmaan lakkautetut rautatieliikennepaikat
Omar Bravo

Omar Bravo Tordecillas (s. 4. maaliskuuta 1980 Los Mochis, Sinaloa) on meksikolainen jalkapalloilija, pelipaikaltaan hyökkääjä. Hän edusti kotimantereensa seurojen lisäksi espanjalaista Deportivo de La Coruñaa. Meksikon maajoukkueessa hän pelasi 67 ottelua ja teki niissä 15 maalia vuosina 2003–2013. Bravo pelasi Club Deportivo Guadalajarassa eli Chivasissa kahdeksan kautta vuosina 2000–2008. Vuonna 2006 hän pelasi menestyksekkään kauden johdattaen Chivasin mestaruuteen ja ollen toinen maalipörssissä. Vuonna 2007 hän voitti maalipörssin 11 maalilla 17 ottelussa. Bravo teki Chivasissa 101 maalia 258 ottelussa. 22\. toukokuuta 2008 RC Deportivo de La Coruña ilmoitti ostaneensa Bravon kolmen vuoden sopimuksella. Deportivossa pelasi Bravon maanmies Andrés Guardado. Saksan MM-kilpailuissa 2006 Bravo pelasi täyden ajan Meksikon kolmessa alkulohko-ottelussa mutta ei päässyt kentälle neljännesvälieräottelussa. Hän teki kaksi maalia Meksikon ensimmäisessä ottelussa Irania vastaan mutta epäonnistui rangaistuspotkussa joukkueen kolmannessa ottelussa Portugalia vastaan. == Henkilökohtaiset palkinnot == *Meksikon liigan paras maalintekijä 2007. *CONCACAF Champions Leaguen paras maalintekijä 2007. == Lähteet == Luokka:Meksikolaiset jalkapalloilijat Luokka:Vuonna 1980 syntyneet Luokka:Elävät henkilöt
Keisuke Tsuboi

Keisuke Tsuboi (,s. 16. syyskuuta 1979) on japanilainen jalkapalloilija, joka pelasi pitkään Urawa Red Diamonds -joukkueessa J-leaguessa. Hän kuului Japanin maajoukkueeseen Saksan MM-kisoissa 2006 ja pelasi avauskokoonpanossa kahdessa Japanin kolmesta ottelusta. == Tilastot == Japanin maajoukkueessa Vuodet ottelut maalit 2003 11 0 2004 10 0 2005 7 0 2006 11 0 2007 1 0 Yhteensä 40 0 == Lähteet == == Aiheesta muualla == *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1979 syntyneet Luokka:Elävät henkilöt
Takashi Fukunishi

Takashi Fukunishi, (, 1. syyskuuta 1976) on japanilainen jalkapalloilija, joka pelasi pitkään Jubilo Iwata -joukkueessa J-leaguessa. Hän oli mukana Japanin maajoukkueessa MM-kisoissa 2006 ja pelasi avauskokoonpanossa Japanin kahdessa ensimmäisessä ottelussa. == Tilastot == Japanin maajoukkueessa Vuodet ottelut maalit 1999 3 0 2000 0 0 2001 2 0 2002 10 0 2003 6 0 2004 18 5 2005 14 1 2006 11 1 Yhteensä 64 7 == Lähteet == == Aiheesta muualla == *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1976 syntyneet Luokka:Elävät henkilöt
Mitsuo Ogasawara

Mitsuo Ogasawara (, s. 5. huhtikuuta 1979) on japanilainen jalkapalloilija, joka on edustanut pitkään kotimaansa Kashima Antlers -seuraa. Hän pelasi lainsaopimuksella myös Italian Serie A:ssa FC Messina Pelorossa. Ogasawara pelasi Japanin maajoukkueessa Saksan MM-kisoissa 2006 kahdessa alkulohko- ottelussa avauskokoonpanossa. == Tilastot == Japanin maajoukkueessa Vuodet ottelut maalit 2002 8 0 2003 8 0 2004 12 2 2005 15 4 2006 10 1 2007 0 0 2008 0 0 2009 0 0 2010 2 0 Yhteensä 53 7 == Palkinnot == *Nuorten maailmanmestaruuskilpailut 1999: Vuoden nousija == Lähteet == == Aiheesta muualla == *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1979 syntyneet Luokka:Elävät henkilöt
Tim Borowski

thumb|Tim Borowski. Tim Borowski (s. 2. toukokuuta 1980 Neubrandenburg, Itä- Saksa) on saksalainen jalkapalloilija, joka pelasi pääosan urastaan Bundesliiga-seura SV Werder Bremenissä. Borowski pelasi myös Saksan jalkapallomaajoukkueessa MM-kisoissa 2006 ja teki tärkeän maalin puolivälierän rankkarikisassa Argentiinaa vastaan. Kaikkiaan hän pelasi 33 maaottelua ja teki niissä kaksi maalia. Borowski oli keskikenttäpelaaja ja tunnettu hyvästä laukauksesta ja taitavista keskityksistä. Hän kuului pitkään Werder Bremenin avauskokoonpanoon. Hänen suurimpia saavutuksiaan ovat Bundesliigan voitto ja Saksan cupin voitto vuodelta 2004. Borowski ei päässyt vuoden 2004 jalkapallon EM-kilpailuihin vaikka olikin yksi seurajoukkueensa parhaimpia pelaajia sillä kaudella. Hän oli kuitenkin mukana MM-kilpailuissa 2006. Tim Borowski siirtyi kauden 2007–2008 jälkeen ilmaiseksi Bayern Müncheniin,Werder Bremenin uutisointi asiasta josta hän palasi jo yhden kauden jälkeen Werder Bremeniin. == Lähteet == == Aiheesta muualla == * Virallinen kotisivu Luokka:Saksalaiset jalkapalloilijat Luokka:Vuonna 1980 syntyneet Luokka:Elävät henkilöt
Yūji Nakazawa

Yūji Nakazawa (, s. 25. helmikuuta 1978) on japanilainen jalkapalloilija, joka on edustanut Tokyo Verdyä ja Yokohama F. Marinosia J. Leaguessa. Japanin maajoukkueessa hän pelasi muun muassa Saksan MM-kisoissa 2006 Japanin kaikki kolme ottelua alusta loppuun. == Tilastot == Japanin maajoukkueessa Vuodet ottelut maalit 1999 1 0 2000 6 2 2001 2 0 2002 1 0 2003 4 0 2004 15 5 2005 12 1 2006 12 1 2007 13 2 2008 16 4 2009 14 2 2010 14 0 Yhteensä 110 17 == Lähteet == == Aiheesta muualla == *National Football Teams *Japan National Football Team Database Luokka:Japanilaiset jalkapalloilijat Luokka:Vuonna 1978 syntyneet Luokka:Elävät henkilöt
David Odonkor

David Odonkor (s. 21. helmikuuta 1984 Bünde, Saksa) on saksalainen entinen jalkapalloilija ja nykyinen jalkapallovalmentaja. Odonkorin ammattilaisura alkoi Borussia Dortmundissa seuran mestaruuskaudella vuonna 2002 vain 16-vuotiaana. Hän oli ennen tätä osallistunut kahdesti alle 16-vuotiaiden EM- kilpailuihin Saksan väreissä. Vuoden 2002 kisoissa hän teki maalin 8–2 päättyneessä ottelussa Romaniaa vastaan. Häntä pidettiin Bundesliigan nopeimpana pelaajana ja yllättäen hän sai kutsun Saksan joukkueeseen vuoden 2006 jalkapallon maailmanmestaruuskilpailuihin. Hänen ensiesiintymisensä aikuisten maajoukkueessa oli tapahtunut vain kuukautta aiemmin ystävyysottelussa Japania vastaan. Odonkor esiintyi maailmanmestaruuskilpailuissa neljässä ottelussa tullen jokaisessa vaihdosta kentälle toisella puoliajalla, huipentumana ratkaiseva syöttö voittomaaliin lisäajalla Puolaa vastaan. Elokuussa 2006 Odonkor siirtyi pelaamaan Real Betisin joukkueeseen Espanjaan. Hän pelasi Betisissä viisi kautta kärsien kuitenkin jatkuvista loukkaantumisista. Odonkor valittiin silti myös vuoden 2008 jalkapallon Euroopan-mestaruuskilpailuihin pelaten yhdessä ottelussa. Kaudeksi 2011–2012 Odonkor siirtyi saksalaiseen Alemannia Aacheniin ja seuraavaksi kaudeksi ukrainalaiseen Hoverlaan päättäen sen jälkeen pelaajauransa ja siirtyen valmentajaksi. Valmentajana Odonkor on toiminut vuodesta 2013 lähtien useissa saksalaisseuroissa alasarjatasolla. Odonkor osallistui Big Brother -televisiosarjan julkisuuden henkilöistä koostuvaan versioon vuonna 2015 poistuen talosta voittajana. Hän on esiintynyt myös useissa muissa television viihdeohjelmissa ammattilaisuransa jälkeen. == Lähteet == * * === Viitteet === == Aiheesta muualla == * Viralliset sivusto Luokka:Saksalaiset jalkapalloilijat Luokka:Vuonna 1984 syntyneet Luokka:Elävät henkilöt
Amon Lhaw

Amon Lhaw (sindaria, ) on kuvitteellinen paikka J. R. R. Tolkienin luomassa fantasiamaailmassa Keski-Maassa. Amon Lhaw sijaitsee Anduin-virran itärannalla, Amon Heniä vastapäätä. Muinaiset Gondorin asukkaat rakensivat sekä Amon Lhawin että Amon Henin. Luokka:Keski-Maan paikat Luokka:Kuvitteelliset vuoret
Christoph Metzelder

Christoph Metzelder (s. 5. marraskuuta 1980 Haltern, Nordrhein-Westfalen, Saksa) on saksalainen jalkapalloilija, joka edusti kotimaansa seurojen lisäksi espanjalaista Real Madridia. Hän oli pelipaikaltaan keskuspuolustaja. == Ura == Metzelder pelasi juniorina TuS Halternissa, Schalkessa ja Preußen Münsterissä. Ammattilaisuransa hän aloitti Borussia Dortmundissa kaudella 2000–2001. Vuonna 2002 hän voitti Saksan-mestaruuden ja oli mukana Saksan maajoukkueessa, joka ylsi loppuotteluun vuoden 2002 MM-kilpailuissa. Hänet nimettiin turnauksen parhaaksi alle 23-vuotiaaksi pelaajaksi. Huolimatta suurseurojen tarjouksista, hän solmi jatkosopimuksen Borussia Dortmundin kanssa. Myöhemmin samana vuonna hänen uransa sai valitettavan käänteen vakavan akillesjännevamman myötä. Hän kuitenkin palasi kentille vuonna 2004, ja valittiin jälleen mukaan Saksan maajoukkueeseen vuoden 2006 MM- kotikilpailuihin. Kesäkuussa 2007 Metzelder siirtyi espanjalaiseen Real Madridiin. Hän kuului Espanjan-mestaruuden kaudella 2007–2008 voittaneeseen joukkueeseen, mutta ei onnistunut Espanjassa viettämänsä kolmen vuoden aikana nousemaan vakiomiehistöön huolimatta avauskokoonpanon paikastaan Saksan maajoukkueessa vuoden 2008 EM-kilpailuissa. Kesällä 2010 hän palasi juniorinakin edustamaansa Schalkeen. Metzelder pelasi Saksan maajoukkueessa 47 maaottelua vuosina 2001–2008. == Yksityiselämä == Metzelderillä on tytär liitostaan Julia Gödicken kanssa. Metzelderiä epäillään lapsipornon levittämisestä syyskuussa 2019, kun hän oli lähettänyt 29 lapsipornoa sisältänyttä tiedostoa WhatsAppilla entiselle tyttöystävälleen. Poliisi on suorittanut hänen kotonaan ja autossaan kotietsinnät, sekä takavarikoinut hänen tietokoneensa, sen ulkoisen kovalevyn ja matkapuhelimensa, joista löytyi lähes 300 lapsipornoa sisältänyttä tiedostoa. Hän on tunnustanut tekonsa. == Saavutukset == * Saksan pääsarjamestaruus: 2002 * Espanjan pääsarjamestaruus: 2008 * Espanjan supercup: 2008 == Lähteet == == Aiheesta muualla == * Christoph Metzelderin virallinen sivusto * Christoph Metzelder Saksan jalkapalloliiton sivustolla * Christoph Metzelder Football Database -sivustolla Luokka:Saksalaiset jalkapalloilijat Luokka:Vuonna 1980 syntyneet Luokka:Elävät henkilöt
Christy

Christy oli lyhytaikaiseksi jäänyt vuonna 1994 tuotettu yhdysvaltalainen koko perheen televisiosarja, jonka pääosissa olivat Kellie Martin, Emmy-palkinnon osastaan voittanut Tyne Daly, Randall Batinkoff ja Stewart Finlay-McLennan. Se jäljenteli sarjojen Pieni talo preerialla ja Tie Avonleaan -tyyliä, ja sen tapahtumat perustuivat Catherine Marshallin romaaniin. Sarja ei kuitenkaan yltänyt lähellekään kummankaan edellä mainitun draamasarjan katsojalukuja, joten se lopetettiin vain yhden tuotantokauden jälkeen. Se sai jatkoa vasta vuonna 2001 valmistuneen elokuvan muodossa. Elokuvan pääosassa Christy Huddlestonin roolissa nähdään suuresti Kellie Martinia muistuttava Lauren Lee Smith. ==Juoni== Christy kertoo nuoren opettajattaren, Christy Huddlestonin (Martin), saapumisesta pieneen ja syrjäiseen tennesseeläiseen Cutter Gapin vuoristokylään 1910-luvun puolivälissä. Keskellä Appalakkien vuoristoa sijaitseva kylä on suoranainen takapajula, jossa vanhat tavat ovat voimissaan. Kyläläisten keskuudessa ovat voimissaan säännöt ja tavat, jotka muistuttavat vanhojen skotlantilaisten klaanien tapoja. Vielä sarjan edetessä Christy ja muut päähenkilöt, lähetysaseman pitäjä Alice Henderson (Daly), pastori Grantland (Batinkoff) ja tohtori McNeil (Finlay-McLennan) jäävät tylysti ulkopuolisiksi kyläläisten pienessä yhteisössä. Naiset ovat sarjan voimakkaimmat hahmot, ja miehet kuvataan hajamielisinä ja päämäärättöminä. Romantiikan nälkäiset saattoivat nauttia pastorin sekä tohtorin kilpakosinnasta, jonka kohteena sarjan päähenkilö oli. Sarjan viimeinen jakso päättyikin kohtaan, jossa Christy oli vaikean valinnan edessä: hänen täytyi joko palata kotiin suureen kaupunkiin tai jäädä Cutter Gapiin ja valita jompikumpi kilpakosijoista puolisokseen. ==Aiheesta muualla== * * Luokka:1990-luvun yhdysvaltalaiset draamasarjat Luokka:Romaaneihin perustuvat televisiosarjat Luokka:CBS:n televisio-ohjelmat
Zinha

Antônio Naelson Matías (s. 23. toukokuuta 1976 Açu, Brasilia), tunnetaan paremmin pelaajanimellään Zinha, on brasilialaissyntyinen meksikolainen jalkapalloilija. Hän edusti pitkään meksikolaista Club Tolucaa. Meksikon maajoukkueessa hän pelasi 58 maaottelua ja teki niissä seitsemän maalia vuosina 2004–2012. Hän oli 163-senttisenä yksi lyhyimmistä maajoukkuepelaajista. Zinha edusti Meksikoa vuoden 2004 olympialaisissa, vuoden 2005 maanosaliittojen cupissa ja vuoden 2006 MM-kisoissa Saksassa. MM- kisoissa hän pelasi kaikissa Meksikon neljässä ottelussa mutta avauskokoonpanossa vain yhdessä. == Lähteet == Luokka:Meksikolaiset jalkapalloilijat Luokka:Vuonna 1976 syntyneet Luokka:Elävät henkilöt
Andreas Köpke

Andreas Köpke (s. 12. maaliskuuta 1962 Kiel) on saksalainen jalkapalloilija, pelipaikaltaan maalivahti. Köpke aloitti ammattilaisuransa 1. FC Nürnbergin joukkueessa. Välissä hän pelasi Eintracht Frankfurtissa ja Olympique de Marseillessa, mutta palasi uransa loppuajoiksi vielä Nürnbergiin, missä on erittäin suosittu henkilö yhä. Köpke kuului Saksan jalkapallomaajoukkueen miehistöön sekä 1990 MM-kisoissa, joissa joukkue voitti maailmanmestaruuden että 1994 Yhdysvalloissa, vaikkakaan ei pelannut ottelun ottelua Bodo Illgnerin oltua ykkösvahti. Köpken maajoukkueuran suurimmat hetket ajoittuivat kaksi vuotta myöhemmin Englannin EM-turnaukseen, joissa hän oli Saksan mestarijoukkueen kantavia voimia. Välieräottelussa isäntäjoukkue Englantia vastaan hän torjui rangaistuspotkukilpailussa Gareth Southgaten rangaistuspotkun, mikä ratkaisi Saksan loppuottelupaikan. Samana vuonna FIFA valitsi hänet vuoden parhaaksi maalivahdiksi. Köpke pelasi Saksan ykkösmaalivahtina myös pettymykseen päättyneissä 1998 Ranskan MM-kisoissa. Kaikkiaan hän pelasi maajoukkueessa 59 ottelua. Nykyään hän toimii maajoukkueessa maalivahtivalmentajana. Andreas Köpken poika Pascal Köpke on myös pelannut jalkapalloa Bundesliigassa. == Lähteet == Luokka:Saksalaiset jalkapallomaalivahdit Luokka:Saksalaiset jalkapallovalmentajat Luokka:Jalkapallon maailmanmestarit Luokka:Vuonna 1962 syntyneet Luokka:Elävät henkilöt Luokka:Jalkapallon Euroopan mestarit
Mike Hanke

Mike Hanke (s. 5. marraskuuta 1983 Hamm, Länsi-Saksa) on saksalainen jalkapalloilija, joka pelaa Borussia Mönchengladbachissa. Hanken ensimmäinen ottelu Bundesliigassa oli vuonna 2001 Schalke 04:n riveissä. Hän pelasi siellä aina vuoteen 2005 asti, kunnes hän siirtyi VfL Wolfsburgiin. Joulukuuhun 2005 mennessä hän oli tehnyt 11 maalia pelaamissaan 73:ssa ottelussa. Saksan jalkapallomaajoukkueessa hän teki ensiesiintymisensä heinäkuun alussa vuonna 2005 Maanosaliittojen Cupissa Venäjää vastaan. Ensimmäisen maalinsa hän teki samaisen kuukauden lopussa ottelussa Tunisiaa vastaan. Meksikoa vastaan hän sai punaisen kortin ja näin ollen on sivussa kaksi seuraavaa maaotteluaan. Hanke valittiin Saksan maajoukkueeseen vuoden 2006 MM-kotikisoihin, joissa hän joutui jättämään kaksi ensimmäistä ottelua väliin Maanosaliittojen Cupissa saadun punaisen korttinsa takia. == Lähteet == Luokka:Saksalaiset jalkapalloilijat Luokka:Vuonna 1983 syntyneet Luokka:Elävät henkilöt
Yahya Golmohammadi

Yahya Golmohammadi (s. 19. maaliskuuta 1971 Ardabīl) on iranilainen uransa lopettanut jalkapalloilija. Pelipaikaltaan hän oli keskuspuolustaja.Yahya Golmohammadi Transfermarkt-sivustolla Peliuransa jälkeen hän on toiminut valmentajana.Yahya Golmohammadin valmentajaprofiili Transfermarkt-sivustolla Golmohammadi pelasi Iranin maajoukkueessa 69 A-maaottelua vuosina 1993–2006.Yahya Golmohammadi National Football Teams -sivustolla Hän oli mukana Iranin joukkueessa Saksan MM-kisoissa 2006, joissa hän teki maalin Meksikoa vastaan pelatussa, Iranin 1–3-tappioon päättyneessä ottelussa. == Lähteet == == Aiheesta muualla == Luokka:Iranilaiset jalkapalloilijat Luokka:Iranilaiset jalkapallovalmentajat Luokka:Vuonna 1971 syntyneet Luokka:Elävät henkilöt
Andreas Möller

Andreas Möller (s. 2. syyskuuta 1967 Frankfurt) on saksalainen jalkapalloilija. Pelipaikaltaan Möller oli keskikenttäpelaaja. Möller lukeutui 1990-luvulla Saksan parhaimpiin pelaajiin. Hän voitti Saksan joukkueessa mestaruuden sekä vuoden 1990 MM-kisoissa, että vuoden 1996 EM-kisoissa. Möller pelasi myös vuosien 1994 ja 1998 MM-kisoissa sekä 1992 EM-kisoissa. Kaikkiaan hän pelasi 85 maaottelua ja teki niissä 29 maalia. Seuratasolla Möller pelasi kolmeen otteeseen Eintracht Frankfurtissa (1985–1987, 1990–1992, 2003–2004), kahdesti Borussia Dortmundissa (1988–1990, 1994–2000), Juventuksessa (1992–1994) ja Schalke 04:ssä (2000–2003). Juventuksessa hän voitti 1993 UEFA- cupin ja Dortmundissa 1997 Mestarien liigan. == Lähteet == Luokka:Saksalaiset jalkapalloilijat Luokka:Jalkapallon maailmanmestarit Luokka:Vuonna 1967 syntyneet Luokka:Elävät henkilöt Luokka:Jalkapallon Euroopan mestarit
Damani Ralph

Damani Ralph (s. 6. marraskuuta 1980 Kingston, Jamaika) on jamaikalainen jalkapalloilija. Hyökkääjän seura on Venäjän pääsarjan FK Rubin Kazan. Ralph aloitti uransa pelaamalla yliopistojalkapalloa Yhdysvalloissa Meridian Community Collegessa. Siellä hän viimeisteli 59 maalia 45 ottelussa, ja hänet valittiin NJCAA-turnauksen arvokkaimmaksi pelaajaksi. Tämän jälkeen Ralph siirtyi University of Connecticutiin, missä hän jatkoi vakuuttavia otteitaan saalistamalla kahdessa kaudessa 28 maalia ja 11 maalisyöttöä. Yliopistouran jälkeen Chicago Fire varasi Ralphin MLS Superdraftissa vuonna 2003 numerolla 18. Tulokaskaudellaan Ralph hankki itselleen avauskokoonpanopaikan, ja teki 11 maalia ja kuusi syöttöä 25 ottelussa. Hänen maalisaldonsa oli uusi tulokasennätys, ja hänet valittiinkin, täysin ansaitusti, vuoden tulokkaaksi. Vaikka Ralph oli ollut paras jamaikalaispelaaja Pohjois-Amerikassa, hänellä on ollut vaikeuksia murtautua Jamaikan jalkapallomaajoukkueen kokoonpanoon. Suurena syynä tähän on ollut kova kilpailu Englannin suunnalta. == Aiheesta muualla == Luokka:Jamaikalaiset jalkapalloilijat Luokka:Vuonna 1980 syntyneet Luokka:Elävät henkilöt
Albanialainen musiikki

thumb|Albanialainen kansanmusiikkiryhmä. Albanian musiikki on monipuolista ja monikulttuurista, koska Albania on ollut aina monien eri valtakuntien osana. Musiikki on aina ollut valtavan tärkeä vaikuttaja Albaniassa, vaikka albanialainen musiikki ei ole maailmalla tunnettua. Musiikilla on Albaniassa aina ilmaistu kansallisia tunteita, mm. sosialismin aikana musiikki ylisti puoluetta. Nyt demokratian aikana se käsittelee monia tukahdutettuja perinteitä ja nykyisten puolueiden ja ideoiden tukemista. Sosialismin päättyminen johti myös popmusiikin nousuun, Ardit Gjebrean johdolla. Jollakin asteella sosialistit tukivat kansanmusiikkia, kunhan se yleisesti ylisti puoluetta, mutta sittemmin on palattu kansanomaisempaan tyyliin. Maan eteläosassa on kehittynyt erityinen moniääninen laulutapa, joka muistuttaa bysanttilaista kirkkomusiikkia tai kirkonkellojen soittoa: vuorollaan yksi ääni laulaa pitkää ääntä urkupisteessä. Pohjoisosan laulut ovat yleensä yksiäänisiä.Vocal Traditions of Albania Musical Traditions == Lähteet == == Aiheesta muualla == * Albmuzika.com Luokka:Albanian musiikki pt:Cultura da Albânia#Música
Visions

Visions on Stratovarius-yhtyeen kuudes albumijulkaisu, joka julkaistiin vuonna 1997. Se on monien mielestä yhtyeen todellinen läpimurtolevy, jolla Stratovarius pääsi yleisön tietoisuuteen. Levy sisältää hittikappaleen ”Black Diamond”. Teosta pidetään yleisesti Power metal -klassikkona, ja sillä on suuri vaikutus moderniin metallimusiikkiin. == Kappaleet == Sävellykset: numerot 1–10 ja 13 Timo Tolkki. # # # # # # # # # # Bonuskappaleet: # * # # == Kokoonpano == * Timo Kotipelto – laulu * Timo Tolkki – kitara * Jörg Michael – rummut * Jens Johansson – koskettimet * Jari Kainulainen – basso === Vierailijat === *Kimmo Blom, Marko Vaara ja Richard Johnson – taustalaulu == Arvostelut == * Allmusic: Allmusic levyarvio == Lähteet == == Aiheesta muualla == * * Luokka:Stratovariuksen albumit Luokka:Vuoden 1997 albumit
Titi Buengo

thumb|Titi Buengo André "Titi" Buengo (s. 11. helmikuuta 1980 Luanda) on angolalainen jalkapalloilija. Hän pelaa kärkihyökkääjänä. Seuratasolla hän on pelannut muun muassa Ranskassa. Buengo kuului Angolan jalkapallomaajoukkueeseen Saksan vuoden 2006 MM-kisoissa mutta ei päässyt yhdessäkään ottelussa kentälle. Vaikka Buengo on angolalainen hän ei osaa puhua portugalia vaan puhuu ranskaa. == Seurat == *1999-2001: Olympique Saint Quentin, Ranska *2001-2002: Wasquehal, Ranska *2002-2003: US Créteil, Ranska *2003-2005: Grenoble Foot 38, Ranska *2005-2006: Neuchatel Xamax, Sveitsi *2006-nykyinen: Clermont Foot, Ranska == Lähteet == Luokka:Angolalaiset jalkapalloilijat Luokka:Vuonna 1980 syntyneet Luokka:Elävät henkilöt
Vihuri

Vihuri viittaa seuraaviin: *vihuri, navakasta tuulesta käytetty nimitys, katso myös Tuuletar *1478 Vihuri, asteroidi *VL Vihuri, jatkosodan aikainen pommikonesuunnitelma *Valmet Vihuri, 1950-luvun harjoituskone *Vihuri, sukunimenä: ** Ida Vihuri (1882–1929), suomalainen kansanedustaja (SDP) == Katso myös == * Wihuri
Jim Abrahams

Jim Abrahams (10. toukokuuta 1944 Shorewood, Wisconsin – 26. marraskuuta 2024 Santa Monica) oli yhdysvaltalainen komediaelokuvien ohjaaja ja -käsikirjoittaja. Hän on luonut osana niin sanottua ZAZ-ryhmää eli yhdessä ystäviensä David Zuckerin ja Jerry Zuckerin kanssa suosittuja parodiaelokuvia, kuten Hei, me lennetään! (1980) ja Top Secret – huippusalaista (1984), sekä televisiosarjan Hei, me pamputetaan! (1982), johon Abrahamsin käsikirjoittama Mies ja alaston ase -elokuvasarja perustuu. 1990-luvun alussa Abrahams alkoi tehdä elokuvia ilman Zuckerin veljeksiä. Ensimmäisenä valmistui Welcome Homy, Roxy Carmichael, jonka Abrahams ohjasi. Parodiaelokuva Hot Shots! – kaikkien elokuvien äiti vuodelta 1991 oli hänen ohjaamansa ja käsikirjoittamansa, kuten myös elokuvan jatko-osa Hot Shots 2 – kaikkien jatko-osien äiti vuodelta 1993. Vakavampaa elokuvaa on hänen ohjaamansa televisioelokuva Kamppailu elämästä, joka pohjautuu tositarinaan vaihtoehtoisesta lääketieteestä hoitokeinona epilepsiaan. Vuonna 1980 Abrahams voitti Yhdysvaltain käsikirjoittajainliittojen palkinnon parhaasta komediakäsikirjoituksesta elokuvasta Hei, me lennetään! Käsikirjoittajana hän jatkoi myös ohjaajauran hiljennyttyä. Vuonna 2004 ilmestynyt Scary Movie 4 on hänen kirjoittamansa. Viimeinen Abrahamsin ohjaama teatterielokuva on vuodelta 1998. ==Lähteet== == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1944 syntyneet Luokka:Vuonna 2024 kuolleet
Pauleta

Pedro Miguel Carreiro Resendes, pelaajanimeltään Pauleta, (s. 28. huhtikuuta 1973 Ponta Delgada, Azorit, Portugali) on entinen portugalilainen jalkapalloilija. == Seurajoukkueura == Pauleta aloitti jalkapallouransa pienistä paikallisista seuroista, joista hän vähitellen siirtyi ammattilaisseuroihin. Hän pelasi yhden kauden Portugalin toiseksi ylimmällä sarjatasolla ja kaksi kautta Espanjan toiseksi ylimmällä sarjatasolla, kunnes hän siirtyi espanjalaiseen suurseuraan Deportivo de La Coruñaan. Siellä hän teki 18 maalia 58:ssa ottelussa. Kahden kauden jälkeen hän siirtyi Ranskaan FC Girondins de Bordeaux'hon, jossa hänen ensimmäinen kautensa oli huikea. Hän voitti liigan maalipörssin 21:llä osumallaan, ja pelaajat ja valmentajat palkitsivat hänet kauden jälkeen liigan parhaana pelaajana. Vuonna 2003 hän siirtyi toiseen ranskalaisseuraan, Paris Saint-Germainiin, jonka pelaajana hän on voittanut Ranskan cupin kahdesti. Pauleta päätti pitkän uransa PSG:ssä kauden 2007-2008 jälkeen. Hän pelasi urallaan pariisilaisseurassa 167 liigaottelua, teki 106 maalia ja on seuran historian paras maalintekijä. Kaudeksi 2008-2009 Pauletalle tarjottiin sopimusta muun muassa AS Monacosta, mutta hän kieltäytyi.Pauleta officially hangs up boots == Maajoukkueura == Portugalin maajoukkueessa Pauleta pelasi ensi kerran Armeniaa vastaan vuonna 1997. Ensimmäisen pelin avauskokoonpanossa hän pelasi kuitenkin vasta vuonna 1999 Alankomaita vastaan, ja ensimmäisen maalinsa hän teki samana vuonna Azerbaidžania vastaan. Vuodesta 2000 lähtien hän oli vakiokalustoa aloituskokoonpanossa. Hän pelasi EM-kilpailuissa 2000, MM-kilpailuissa 2002, joissa hän teki hattutempun Puolaa vastaan, EM-kilpailuissa 2004 ja MM- kilpailuissa 2006, joihin lopetti maajoukkueuransa. Pauleta oli Portugalin maajoukkueen kaikkien aikojen paras maalintekijä 47 maalilla, kunnes Cristiano Ronaldo ohitti hänet vuonna 2014. Maaotteluita hän pelasi 89. == Lähteet == == Aiheesta muualla == *Pauleta 2006 MM-kisojen sivuilla *Pauleta FootballDatabase-tietokannassa Luokka:Portugalilaiset jalkapalloilijat Luokka:Vuonna 1973 syntyneet Luokka:Elävät henkilöt